Andecha Astur preséntase a les elleiciones nacionales y de conceyu
#000000
El determín de presentase a estes elleiciones tomóse al nun cuayar la nuesa propuesta d’un Frente Ampliu ente organizaciones asturianes. Les candidatures d’Andecha Astur representen la única opción cola que’l futuru d’Asturies nun se decidirá’n Madrid
#000001
Les compañeres y compañeros d’Andecha Astur dediquemos los caberos meses, comu mos comprometimos, a intentar la formación n’Asturies d’un frente ampliu, un frente común nel que mos axuntáremos cuantes organizaciones tenemos proyeutos d’ámbetu asturianu y d’esquierdes. Víamos nello’l camín más conveniente pa costruyir el futuru d’Asturies de mou qu’ésti nun se continuare decidiendo’n Madrid.
#000002
Pero nun foi posible, aquellos que pudieron aidar a conformar una opción asturiana común prefirieron situase comu satélites de partíos d’ámbetu español. Llamentámoslo enforma, pero ficimos cuantu pudimos por llogralo, y pesia nun ser posible nesta ocasión, caltendremos la propuesta con tol enfotu pal futuru.
#000003
Agora bien, la voluntá de les compañeres y compañeros d’Andecha Astur nun ye collaborar pa que’l futuru d’Asturies se siga decidiendo’n Madrid. Nun queremos más trenes madrilanos que nunca lleguen o que nun entren pelos túneles del nuesu país. Poro, el nuesu compromisu, precisamente, ye siguir ufriendo a les asturianes y asturianos una ferramienta de participación y costrución d’un proyeutu social de progresu p’Asturies, un proyeutu desiñáu por ellos mesmos y afayáu a les sos necesidaes, un proyeutu alternativu que nun s’amolde al sistema sinón que lu sustituya por un nueu modelu de gobiernu que camine haza’l socialismu y la participación popular.
#000004
Ello asina, Andecha Astur acaba de presentar la so candidatura a les prósimes elleiciones a la Xunta Xeneral d’Asturies. Sintimos que mos obliga a ello’l nuesu compromisu con esta tierra, la nuesa trayeutoria na defensa de los asturianos comu clas y comu pueblu. Una candidatura popular y asturiana qu’encabecen Diego Morís y Llucía Fernández pola circuscrición central, mentantu Ánxel Pardo y Ana Isabel Ríos abren la llista del ocidente, y Xabel de Cea y Ma Teresa Velasco la del oriente.
#000005
Toles compañeres y compañeros que conformen les candidatures d’Andecha Astur saben perbién cómu Asturies necesita una nuea forma de gobernase, na que quienes viven equí costruyan a comuña’l so futuru. Porque les asturianes y asturianos persabemos, sin que naide mos lo organice dende fora, qué necesitamos y qué queremos pa los nuesos pueblos, ciudaes, montes, mar, escueles, hospitales, residencies xeriátriques, emplegos, sofitos sociales, llingua, artesanía, produciones culturales, deportes, carreteres, trenes, industries, enerxía, ociu... Porque ná sirvirá meyor a los nuesos intereses comu comunidá qu’aquelles iniciatives y regulaciones qu’escoyamos n’Asturies.
#000007
Andecha Astur acusa a l’alcaldesa de Xixón de despidise dexando “regalos envelenaos” pa la ciudá
#000008
Carme Pérez intervendrá na concentración ‘Nin una menos’
#000009
Tu dirección de correo electrónico no será publicada. Los campos obligatorios están marcados con *
#000011
Guarda mi nombre, correo electrónico y web en este navegador para la próxima vez que comente.
#000012
Propuestes escontra la precariedá pal futuro D'Asturies
#000017
Propuesta de rempuesta xunitaria al "Principado"
#000019